Aarhuus Stifts-Tidende, 1836-06-18
Beretning. om Hesteveddeløbet paa Slagelse Bane den 10de Juni 1836. Det femte Hesteveddeløb har idag taget sin Begyndelse, paa den ikke langt herfra Byen værende Bane. En uhyre Menneskevrimmel havde forsamlet sig i denne Anledning og fra Morgenstunden af var Landeveien indhyllet i Støv. Veiret var meget favorabelt for denne Folkeforlystelse; men da vi nu omtrent i 6 Uger ingen Regn have havt, var Banen meget haard, og adskillige af de for Veddeløbet bestemte Heste havde for kort siden været halte. Hr. Nathanson havde endog det Uheld, at hans navnkundige Augusta brak Hoftebenet, saa dette beundringsværdige Dyr ikke oftere vil vise sig paa Banen. Herodia, Augusta's Medbeilerinde, see vi vel neppe meere som Veddeløber. Tilskuerne maatte saaledes renoncere paa den Fornøielse, at see disse tvende Favoriter konkurrere. Derimod viste Fuldblodet sig førstegang paa vor Bane, idet en Fuldblodshoppe stilledes af Hs. Majestæt Kongen og en dito af Hr. Brændeviinsbrænder Petersen her i Slagelse. Denne Omstændighed maatte naturligviis give dette Aars Veddeløb en ny Tillokkelse. Dommer var, som sædvanligt, Hr. Kammerherre Greve af Lerche. Blandt Tilskuerne maatte vi dennegang savne Hs. D. Hertugen af Augustenborg, der opholder sig ved Stænderforsamlingen i Slesvig, og Grev Holstein, som en altfortidlig Død har bortrevet. Derimod saaes blandt Tilskuerne næsten alle store Godseiere og bekjendte Hippologer fra Sjælland og Mange fra Provindserne. Vi ville anføre de forskjellige Løb og deres Udfald; 1. Til Løbet for 3, 4, 5 og 6aarige Hingster og Hopper, som beviisligen tilhøre Bønder i Sjælland, havde meldt sig 14. En Bonde i Jernberg havde, for faa Dag siden, kjøbt Hr. Ballhornes Halvblodshest Pig, der er bekjendt fra forrige Aars Løb; dens Forbeen vare saa slette, at Blodets Forsvarere, neppe uden Grund, meente, at der ikke gaves noget mere slaaende Beviis for Blodets Overlegenhed, end at en iøvrigt saa feilfuld Hest kunde slaae danske Heste, som befandt sig i udmærket Condition. Som Aarsag, hvorfor Pig ingen Priis tog istor, anførte Man, at Knuderne paa dens Forbeen havde i Løbet tørnet mod hinanden og at den derved foraarsagede Smerte havde lammet den. Paa dens Løb iaar var Man derfor meget spændt. Til Rivaler havde den: en 1/3 Blods Hingst, tilhørende en Bonde i Valdby, den sorte Hoppe fra Heininge, som hvert Aar har vundet; og den sorte Hop ve fra Lorup, som ogsaa tilforn har udmærket sig og iaar har Føl ved Cocbrane. Hestene løb af Pig var i lang Tid tilbage, men ved Opløbet slog han alle sine Meddelere, Heiningehoppen blev anden, og Loruphoppen tredie Hest. Til Løbet for toaarige Hingster og Hopper stilledes 7 Heste af dHrr. Borries, Sehested-Juel, Nyholm, Nathanson, Lorenzen, Sehested og Recke. Alle de af dem stillede Heste vare, Een undtagen, Halvblod. Et Uheld gif forud dette interessante Løb. Borries's lysebrune Hingst var urolig, kom Linen for nær, indviklede sig med Benen deri, tumlede længe og styrtede omsider til Jorden med sin Rytter, en ung Jocke. Det var et frygteligt Syn. Rytteren blev, som bevidstløs, baaren ind i Teltet. Men faa Minuter efter faae Man ham igjen munter paa Ryggen af det vælige Dyr, som det lykkedes, at tage tredie Præmie: 50 Rbd. Første Priis, 200 Rbd. og Jndsalsen, toges af Lorenzens Pearl, og Anden, 100 Rbd., af Sehestedes: Søster til Dodonn. Rimeligviis blev det ikke uden Jndflydelse paa Løbets Udfald, at de fleste Ryttere, formedelst en Misforstaaelse af Signalet, rede for tidligt af, og saaledes anstrengede de unge Dyr til ingen Nytte. 3. Løbet for Bønderhestene gjentoges. Lig syntes at halte lidt efter første Løb, men Blodet gjorde sig alligevalgjældende i den Grad, at han med Lethed tog første Præmie: 100 Rbd. Qvartblodshingsten fra Valdbye blev anden Hest, Heiningehoppen tredie. 4. Størst Opmærksomhed tiltrak sig Løbet for 3, 4 og 5-aarige Heste, tilhørende Selskabets Medlemmer. Vægt 114 til 138 Pd. 6000 Alen. Mod Jndsats af 15 Species tilstedtes Fuldblod Adgang til, med Heste af hvilkensomhelst anden Race at konkurrere og den første Præmie, men det var udelukket fra Anden og Tredie, og maatte bære 7 Pd. mere end andre Heste. Til dette Løb stillede Hs. M. Kongen en rød Fuldblodshoppe, Alvilde, 3 Aar, ved Logie og Adeline. Et udmærket deiligt Dyr, men meget parhaset; reden af Hs. Majestæts engelske Trainermester. Alvilde fandtes at have megen Lighed med Herodia. Den anden Fuldblodshoppe, stillet af Hr. Petersen, var Britannia, 4 Aar, efter Wawerley og Britannia. Hr. Secretair Nøring fra Sverrig red denne Hoppe, som han til Hr. Petersen har kjøbt i Engelland, hvor den skal have vundet i flere Veddeløb. De øvrige til dette Løb stillede Heste vare: Hr. Petersens Fortunata, Hr. Sehested-Juel's Wespa, Hr. Petersdorffes Nimrod, og Hr. Nathanson's Saltatrix. Wes pa blev trukken tilbage. Desværre blev dette Løb ikke hvad Man troede sig berettiget til at vente. Der fandt nemlig aldeles ingen Konkurrence Sted mellem Heelblodet. Britannig seirede med største Lethed og tog saaledes første Præmie: 600 Rbd. og Jndsatsen for Fuldblodsheste Nimrod, som anden Hest, vandt 400 Rbd.; Alvilde – aldeles distanceret; Fortunata og Saltatrix – distancerede. Britannia tilbagelagde den halve Miil i fem Minuter. 5. Den sorte Hoppe fra Heininge og Qvartblodshinasten fra Valdby konkurrerede. Den Sidste tog anden Præmie: 500 Rbd.; den Første tredie: et Sølvbæger. 6. Dagens Forlystelse sluttedes med et Gentlemensridt, hvori konkurrerede: Hr. Nathanson's Saltatrik, reden af Eieren, Hr. Sehested-Juel's Wespa, reden af kgl. Berider Hr. Horstmann, og Hr. Petersens Sara, som, ifølge den trykte Prospectus, skulde rides af Hr. Brændeviinsbrænder Petersen selv, men som blev reden af Hr. Nørring. Feile vi ikke, har Sara, som Toaarig, taget en Præmie paa Odense Bane; her tog den første Priis, et Tafseluhr, Wespa kom ind som anden Hest; Saltatrik vilde slet ikke løbe. Slagelse, den 10de Juni 1836.